  Виталий Пронин Ханты-Манси (Югра) улосысь пичи выжыысь калыкъёс ичигес выт тырозы транспорт понна. Таӵе капчиятон чакламын вашкала калык сямъёсты утисьёс - пӧйшурась но чорыгасьёс - понна.  Кивалтӥсьёс сюлмасько, транспорт понна бадӟым тыриськонъёслы луыса, егитъёс чорыган но пӧйшуран удыслэсь палэнско шуыса. Нош сотэк хантыосты но мансиосты син шоры но пуктыны уг луы. Транспорт понна кык поллы ичигес выт тырозы 200 вал кужымен ужась грузовой техника понна. Озьы ик таӵе льгота чакламын вездеходъёслы но тракторъёслы. Капчиятон улэ шедёзы катеръёс но.Оглом таӵе льготалэсь юрттэмзэ шӧдозы 500 пала чорыгасьёс но пӧйшурасьёс. Нялтас вераса, Юграын хантыос но мансиос оглом 29 сюрслэсь ятыр лыдъясько.Елена Скворцова Туспуктэмез: identity2010.ru Теги: Ханты-Мансийск  